
	képviselő, a bizottság tagja

	DEMES EDIT

	ÁGH ERNŐ

	GAYER HELGA

	Blaguss Agora Hungary Kft.

(2. napirend)
	
	Blaguss Agora Hungary Kft.

Tóth Kálmán, a bizottság elnöke: Köszönti a megjelenteket a bizottsági ülésen, 9:03 órakor megnyitja a nyilvános ülést. Megállapítja, hogy 9 fővel határozatképes a Bizottság. Jegyzőkönyv hitelesítőnek Németh Ákos tanácsnok urat kéri fel. A kiküldött napirendhez képest két darab sürgősségi indítvány van, ezeket kiosztották Önöknek.  Két napirendben kell megtárgyalni, függetlenül attól, hogy a 9-es napirendi pont is favédelmi tervvel foglalkozik. Az a javaslata, hogy 10-es számmal vegyék fel a Semmelweis utcait, 11-es számmal vegyék fel a Deák Ferenc utcai favédelmi tervet és így 12-esre változik a forgalmi rend változtatásos napirendi pont. Először a sürgősségi indítványról rendel el szavazást. Aki ezzel egyet ért, kéri a szavazásukat.
A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:


[bookmark: _Hlk106856630][bookmark: _Hlk189068663]109/2026. (VI.16.) VISB számú határozat 

A Városstratégiai, Idegenforgalmi és Sport Bizottság elhatározza, hogy 
· a „Javaslat favédelmi terv jóváhagyásával kapcsolatos döntés meghozatalára (Semmelweis Ignác utca)”című előterjesztést 10./ napirendi pontként, valamint 
· a „Javaslat favédelmi terv jóváhagyásával kapcsolatos döntés meghozatalára (Honvédség épületének új távhő bekötővezetékének létesítése)” című előterjesztést 11./ napirendi pontként
a Szombathely Megyei Jogú Város Önkormányzata Szervezeti és Működési Szabályzatáról szóló 16/2024. (X.10.) önkormányzati rendelet 12. §-a és 57. § (3) bekezdésében foglaltak alapján sürgősségi indítványként napirendjére tűzi.

Felelős:	Tóth Kálmán, a bizottság elnöke

Határidő:	azonnal

Tóth Kálmán, a bizottság elnöke:  A sürgősségi indítványokkal kiegészített eredeti napirendet teszi fel szavazásra. 

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

110/2026. (VI.16.) VISB számú határozat 

A Városstratégiai, Idegenforgalmi és Sport Bizottság napirendjét az alábbiak szerint fogadta el:

NYILVÁNOS ÜLÉS
[bookmark: _Hlk132869352][bookmark: _Hlk98816110]
[bookmark: _Hlk208305428]1./	Javaslat a helyi közösségi közlekedést érintő döntés meghozatalára (Közgyűlés 2.)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Meghívottak: 	Szlávik Gábor, a Blaguss Agora Hungary Kft. ügyvezető igazgatója
	Tóth Gergely, a Blaguss Agora Hungary Kft. szombathelyi kirendeltségvezetője

2./ 	Javaslat közlekedési infrastruktúra és egyéb fejlesztésekkel kapcsolatos döntések meghozatalára
(Közgyűlés 3.)
[bookmark: _Hlk161999019]Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

3./ 	Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára (Közgyűlés 4.)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Meghívottak: 	Gábor Máté, a FALCO KC Kft. ügyvezető igazgatója
Kovács Cecília, a Szombathelyi Sportközpont és Sportiskola NKft. ügyvezető igazgatója, a SZOVA Szállodaüzemeltető Kft. ügyvezető igazgatója

4./ 	Javaslat városnévhasználat engedélyezésére (SAJÁT)
Előadó:		Nagyné Dr. Gats Andrea, a Jogi és Képviselői Osztály vezetője

5./ 	Javaslat a Késmárk utcai teniszpályákkal kapcsolatos döntések meghozatalára (SAJÁT)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

6./	Javaslat Szombathely Fenntartható Városi Mobilitási Tervének (SUMP) jóváhagyására (SAJÁT)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője	
Meghívott:	Gertheis Antal, a Mobilissimus Kft. ügyvezetője

7./ 	Javaslat Szombathely város területén új elektromos személyautó töltők elhelyezésével kapcsolatos döntés meghozatalára (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

8./ 	Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 
vezetője

9./	Javaslat favédelmi terv jóváhagyásával kapcsolatos döntés meghozatalára (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 
vezetője

[bookmark: _Hlk231886932]10./	Javaslat favédelmi terv jóváhagyásával kapcsolatos döntés meghozatalára (Semmelweis Ignác utca) (Sürgősségi indítvány - SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 
vezetője
11./	Javaslat favédelmi terv jóváhagyásával kapcsolatos döntés meghozatalára (Honvédség épületének új távhő bekötővezetékének létesítése) (Sürgősségi indítvány - SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 
vezetője

12./	Javaslat Szombathely város területén forgalmi rend változtatással kapcsolatos döntések meghozatalára (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 
				vezetője

Felelős:	Tóth Kálmán, a bizottság elnöke

Határidő:	azonnal

NYILVÁNOS ÜLÉS

1./	Javaslat a helyi közösségi közlekedést érintő döntés meghozatalára (Közgyűlés 2.)
Előadó:		Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Meghívottak: 		Szlávik Gábor, a Blaguss Agora Hungary Kft. ügyvezető igazgatója
	Tóth Gergely, a Blaguss Agora Hungary Kft. szombathelyi kirendeltségvezetője

Tóth Kálmán, a bizottság elnöke: Az első napirendi pont a helyi közösségi közlekedést érintő döntés meghozatalára – ez a Blaguss Agora Hungary által a ’25-ös évben végzett közszolgáltatásokról szóló beszámolóról szól, közgyűlési napirendről beszélünk egyébként. Kérdést, észrevételt nem lát. A vitát lezárja. Szavazást rendel el arról, hogy a Bizottság javasolja-e a Közgyűlésnek elfogadásra.  

	A szavazásnál 9 fő bizottsági tag volt jelen.

A bizottság 8 igen szavazattal, ellenszavazat nélkül és 1 tartózkodás mellett az alábbi határozatot hozta:

111/2026. (VI.16.) VISB számú határozat

A Városstratégiai, Idegenforgalmi és Sport Bizottság a „Javaslat a helyi közösségi közlekedést érintő döntés meghozatalára” című előterjesztést megtárgyalta, és a BLAGUSS Agora Hungary Kft. által a 2025. évben végzett közszolgáltatásról készített beszámolójának elfogadásáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:	Tóth Kálmán, a Bizottság elnöke
	 /A végrehajtás előkészítéséért:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője /

Határidő:	azonnal	

2./ 	Javaslat közlekedési infrastruktúra és egyéb fejlesztésekkel kapcsolatos döntések meghozatalára
(Közgyűlés 3.)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Tóth Kálmán, a bizottság elnöke: Második napirend a javaslat a közlekedési infrastruktúra és egyéb fejlesztésekkel kapcsolatos döntések meghozatalára, ez gyakorlatilag az utóbbi időknek az egyik legeslegfontosabb napirendi pontja,  Szombathely úthálózata nagyon rossz állapotban van és mindent elkövetnek annak érdekében, hogy ez a történet valamilyen szinten előre lépjen. Maga a csomag több tételt, több forrást is tartalmaz. Részben a TOP+ források beemelését, részben a Versenyképes Járások, részben saját források, részben pedig a cégeiknek átadott pénzeszközök felhasználásával történik. Az anyag meglehetősen széles körű, az egész város területét érinti. Kérdést, észrevételt nem lát, a vitát lezárja. 
Szavazást rendel el az egy darab kapcsolódó határozati javaslatról.  

Bokányi Adrienn, bizottsági tag megérkezett az ülésre.
Így a tagok száma 10 főre változott

	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

112/2026. (VI.16.) VISB számú határozat

A Városstratégiai, Idegenforgalmi és Sport Bizottság a „Javaslat közlekedési infrastruktúra és egyéb fejlesztésekkel kapcsolatos döntések meghozatalára” című előterjesztést megtárgyalta, és az előterjesztésben felsorolt fejlesztések megvalósításról és ezek fedezetéről szóló határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:	Tóth Kálmán, a Bizottság elnöke
	 /A végrehajtás előkészítéséért:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője /

Határidő:	azonnal

3./ 	Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára (Közgyűlés 4.)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Meghívottak: 	Gábor Máté, a FALCO KC Kft. ügyvezető igazgatója
Kovács Cecília, a Szombathelyi Sportközpont és Sportiskola NKft. ügyvezető igazgatója, a SZOVA Szállodaüzemeltető Kft. ügyvezető igazgatója
Tóth Kálmán, a bizottság elnöke: Hármas napirendi pont a város tulajdonában lévő gazdasági társaságokkal kapcsolatos döntések meghozatalára, itt részben a Falco KC ügyvezetőjéről, részben a Sportközpont és Sportiskola’26-’27 évi üzleti tervéről, részben a SZOVA Szállodaüzemeltető Kft. beolvadásáról szól a SZOVA Nzrt-be három határozati javaslattal. Hozzászólást nem lát, a vitát lezárja. Először a Falco KC ügyvezetőjéről rendel el szavazást, - 3 éves időtartamra kívánják kinevezni.
	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

113/2026. (VI.16.) VISB számú határozat

A Városstratégiai, Idegenforgalmi és Sport Bizottság a „Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára” című előterjesztést megtárgyalta, és a FALCO KC Szombathely Sportszolgáltató Kft. ügyvezetőjének megválasztásáról  szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:	Tóth Kálmán, a Bizottság elnöke
	 	/A végrehajtás előkészítéséért: 
		Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője /

Határidő:	azonnal

Tóth Kálmán, a bizottság elnöke: A II. határozati javaslat  Szombathelyi Sportközpont és Sportiskola Nonprofit Kft. jövő évi üzleti tervéről szól. Elrendeli a szavazást.

	A szavazásnál 10 fő bizottsági tag volt jelen.

A bizottság 9 igen szavazattal, ellenszavazat nélkül és 1 tartózkodás mellett az alábbi határozatot hozta:

114/2026. (VI.16.) VISB számú határozat

A Városstratégiai, Idegenforgalmi és Sport Bizottság a „Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára” című előterjesztést megtárgyalta, és  a Szombathelyi Sportközpont és Sportiskola Nonprofit Kft. 2026/2027. évi üzleti tervének elfogadásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:	Tóth Kálmán, a Bizottság elnöke
	 	/ A végrehajtás előkészítéséért: 
		Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője
Kovács Cecília, a Szombathelyi Sportközpont és Sportiskola NKft. ügyvezető igazgatója /
Határidő:	azonnal

Tóth Kálmán, a bizottság elnöke: A III. határozati javaslat a SZOVA Szállodaüzemeltető Nonprofit Kft. SZOVA NZrt-be való beolvadásával kapcsolatos döntésekről szól. Elrendeli a szavazást.

	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

115/2026. (VI.16.) VISB számú határozat

A Városstratégiai, Idegenforgalmi és Sport Bizottság a „Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára” című előterjesztést megtárgyalta, és a SZOVA Szállodaüzemeltető Nonprofit Kft. SZOVA Nonprofit Zrt-be történő beolvadásával kapcsolatos döntésekről szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:	Tóth Kálmán, a Bizottság elnöke
	 	/A végrehajtás előkészítéséért: 
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Kovács Cecília, a SZOVA NZrt. vezérigazgatója és a SZOVA Szállodaüzemeltető Kft. ügyvezetője
		Dr. Károlyi Ákos, a SZOVA NZrt. Igazgatóságának elnöke/

Határidő:	azonnal

4./ 	Javaslat városnévhasználat engedélyezésére (SAJÁT)
Előadó:		Nagyné Dr. Gats Andrea, a Jogi és Képviselői Osztály vezetője

Tóth Kálmán, a bizottság elnöke: A negyedik napirendi pont városnévhasználat engedélyezéséről szól. A nauiszombathely domain néven a város névhasználatát kéri a búvároktatással foglalkozó búvároktató. Kizáró okot nem találtak, az A változatot teszi felszavazásra.
	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

116/2026. (VI.16.) VISB számú határozat

[bookmark: _Hlk82007514]A Városstratégiai, Idegenforgalmi és Sport Bizottság – a városnév használatának szabályairól szóló 16/1994. (VI.9.) önkormányzati rendelet 3. § (3) bekezdése alapján – javasolja a Közgyűlésnek, hogy Sebők Ildikó NAUI Member nemzetközi jogosultsággal rendelkező búvár oktató számára határozatlan időre engedélyezze a https://nauiszombathely.hu és a www.nauiszombathely.hu domén névben a Szombathely városnév feltüntetését.
Felelős:	Dr. Nemény András, polgármester
Tóth Kálmán, a Városstratégiai, Idegenforgalmi és Sport Bizottság elnöke
/A végrehajtás előkészítéséért: 
Nagyné Dr. Gats Andrea, a Jogi és Képviselői Osztály vezetője/

Határidő:	a Közgyűlés 2026. június 18-i ülése

5./ 	Javaslat a Késmárk utcai teniszpályákkal kapcsolatos döntések meghozatalára (SAJÁT)
Előadó:		Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Tóth Kálmán, a bizottság elnöke: Ötödik napirendi pont a Késmárk utcai teniszpályákkal kapcsolatos döntések meghozatalára, ebben a körben már több ilyen jellegű fejlesztést is elfogadtak, illetve támogattak, ami a város vagyonának gyarapítását szolgálja. A bérleti szerződés valamifajta kompenzációt tartalmaz. Kérdést, észrevételt nem lát. Az egy darab kapcsolódó határozati javaslatot felteszi szavazásra.  

	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

117/2026. (VI.16.) VISB számú határozat

A Városstratégiai, Idegenforgalmi és Sport Bizottság a Szombathelyi Tenisz Sportszolgáltató Kft. bérlő által a szombathelyi 2690 hrsz.-ú, Késmárk utcai kivett sporttelep megnevezésű ingatlan 10 db teniszpályát, valamint klubépületet és 14 parkolót magában foglaló részére vonatkozó bérleti szerződés 12. pontjában meghatározott, a Közgyűlés 73/2025. (III. 27.) Kgy. sz. határozatával jóváhagyott beruházások – teniszpályák villanyvilágításának fejlesztése, klubház terasz árnyékolása – műszaki és pénzügyi tartalmát megismerte, és az abban foglaltakat jóváhagyja.  

Felelős:	Dr. Nemény András polgármester
		Dr. Horváth Attila alpolgármester
		Tóth Kálmán, a Városstratégiai, Idegenforgalmi és Sport Bizottság elnöke
/A végrehajtás előkészítéséért: 
		Dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

Határidő:           azonnal

6./	Javaslat Szombathely Fenntartható Városi Mobilitási Tervének (SUMP) jóváhagyására (SAJÁT)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Meghívott:	Gertheis Antal, a Mobilissimus Kft. ügyvezetője

Tóth Kálmán, a bizottság elnöke: Hatodik napirendi pont Szombathely fenntartható városi mobilitási tervének jóváhagyásáról szól. Danka Lajos képviselő úr előre jelezte, hogy a témához hozzá kíván szólni, ezért meghívottként szót fog neki adni. De először Illés Károly.
Illés Károly, képviselő, a bizottság tagja: Köszöni a szót. Miután a Közgyűlés nem tárgyalja ezt az anyagot, lenne pár észrevétele. Egyrészt kevésbé nevezné ezt tervnek, mint inkább helyzetjelentésnek, meg felmérésnek. Ugyanis az anyag igazából megoldási javaslatokat nem konkrétan tartalmaz. Mondjuk inkább úgy, hogy lőzungok vannak benn. Nem foglalkozik az intermodális csomópont helyzetével, nem foglalkozik egy csomó olyan egyéb szükséges fejlesztéssel, akár egyébként parkolólemezek létesítésével Szombathely belvárosában, ami egyébként tényleges megoldást biztosítana hossszútávon akár a parkolás helyzetére. Úgy gondolja, hogy ez az anyag a réginek az átdolgozása. Egy kicsit összehasonlították a régivel. Reméli, hogy sokba nem került, mert sokat nem ér. Úgyhogy, megmondja őszíntén, ezt nem fogja támogatni ebben a formában, mert tervnek semmiképp sem nevezhető, egy helyzetértékelésnek inkább. Köszöni.
Tóth Kálmán, a bizottság elnöke: Reagál röviden. Egy hónapos társadalmasítási folyamat előzte meg az anyagnak az ideterjesztését. Ahogy neki, mindenkinek, képviselő úrnak is megvolt a lehetősége, hogy az észrevételeit megtegye és azokat beépítették volna a készítők, amennyiben ezek az észrevételek megérkeztek volna. Bízik benne, hogy nem az történt, hogy leadta az észrevételeit és nem építették be, mert az rendkívül szomorú lenne. A másik pedig az, hogy a SUMP átdolgozása pedig önmagában szükséges volt ahhoz, szükséges alapdokumentuma a TOP+-os dolgoknak. Nyílván ez egy felülvizsgálat volt jelen pillanatban, nem pedig egy teljesen új SUMP-nak a készítése. Ezt a két dolgot szeretné viszontválaszként jelezni képviselő úr részére. Több hozzászólási kérés a bizottság tagjai részéről nincs, ezért megadja a szót Danka Lajos képviselő úrnak.
Danka Lajos, képviselő: Köszönti az Elnököt és a Bizottságot. Azzal szemben, amit Illés képviselő társa mondott, abból a szempontból értékesnek tekinti az anyagot, hogy a pillanatnyi helyzetnek az elemzésével egy kiindulási alap lehet, ami miatt nem gondolja, hogy módosítani kellene, vagy kellett volna és beépíteni az anyagba, az az, hogy ezt az anyagot úgy gondolja, hogy tekinthetik egy kiindulási pontnak, viszont teljesen más szemléletmódra van szükség, hogyha a város későbbi közlekedési rendszerét úgy akarják kialakítani, hogy a városban közlekedni is lehessen. Van egy csomó neuralgikus pontja a városnak, amiknek a feloldásáról szinte szó sincs az anyagban. Olyan problémákat tárgyal, amik valóban problémák, például  a városnak a felszabdaltsága közlekedési szempontból. Tulajdonképpen ez ezzel az anyaggal nem oldható fel, tárgyalni lehet róla. Hibásnak tartja, hogy a Közgyűlés nem tárgyalja attól függetlenül, hogy a Stratégiai Bizottság van kijelölve rá. Azt gondolja, hogy ez olyan szintű kérdés, ami hosszú távon fogja meghatározni a város helyzetét. Igaza van az anyagnak abból a szempontból, hogy a vasút szintbeli kereszteződése miatt a város fel van osztva egy kelet-nyugati irányú részre, illeve, amit nem vázol, hogy a sétálótér kialakításával egy észak-déli megosztottsága is van a városnak. Tehát tulajdonképpen négy részre van szakítva közlekedési szempontból. Érdekesség, hogy például a kötöttpályás közlekedés bent maradt az anyagban régebbről, ezt annak idején még vasút igazgatóként véleményezte és teljesen más állásponton volt mint az akkori városvezetés. Azt mondta, ha a városba, városközpontba akarnak forgalmat és akarják azt, hogy az itteni kereskedők központba kerüljenek, ebben az esetben például a kötöttpályás közlekedést a sétáló utcán vagy téren keresztül kell vinni. Mindenképpen neuralgikus pont a multimodális vagy intermodális központ kérdése, amelyre építve kialakítható egy modern közlekedési rendszer, ahol nem körbe karikába utazgatnak a buszok, mintha turistákat akarnának szállítani a városban, hanem célirányosan, ütemes menetrendet kialakítva, kialakítani a helyi buszközlekedésben. A vidéki buszokat nem kell ráengedni a városra, mert ezek problémát jelentenek. És a másik, hogy szorosan kapcsolódik például vasúti szempontból egyetlenegy elővárosinak megfelelő vonaluk van, ez a kőszegi. Valamennyire még talán a soproni is, de a kőszegi vonallal is foglalkozni kell, mert tulajdonképpen ha ott például fél órás ütemes menetrendet kialakítva egy rugósváltó beépítésével Gyöngyösfalu- Lukácsháza magasságába, és nem szintbeli keresztezésekkel meg tudják oldani azt, hogy ez ne zavarja a közúti közlekedést, valamint egy olyan távolsági buszközlekedést tudnak kialakítani, aminek az elkerülő mentén több megállója van, ami csatlakozik a helyi buszközlekedéshez. Abban az esetben ki lehet alakítani Szombathelynek egy modern, 21. századi közlekedési struktúrát és nekik nem a pillanatnyi helyzetre kell koncentrálniuk, hanem az elkövetkezendő évszázadokra, mintahogy az őseik tették amikor kialakítottak egy olyan közlekedési rendszert, aminek az előnyeit most valamilyen szintig élvezhetik, bár most már a hátrányait is. Azt gondolja, hogy ezt át kellene teljes mértékben dolgozni. Nem hiszi, hogy valamelyikük itt az asztalnál, vagy a Közgyűlésben nem ért azzal egyet, hogy a közlekedés neuralgikus pont lesz az elkövetkezendő évtizetdekben és ezt kell nekik figyelembe venni, amikor kialakítják a stratégiát és nem azt, hogy muszáj elkészíteni mondjuk a TOP-os tervekhez, vagy fejlesztésekhez egy ilyen tervet. Egyébként többször tapasztalta azt, hogy rendszeresen az volt az indok, hogy ezt el kell fogadni, mert enélkül nem tudnak pályázni. Szerinte ez egy másodlagos kérdés, az elsődleges, hogy hogy lehet közlekedni Szombaathelyen az elkövetkezendő évtizedekben. Köszöni a szót.
Tóth Kálmán, a bizottság elnöke: Képviselő úrnak köszöni. Néhány észrevétele lenne. A kompetenciákat úgy határozta meg a Közgyűlés, - a múlt Közgyűlésen ezt tárgyalták-, hogy itt most tulajdonképpen azokat az átvezetéseket teszik meg, ami idő közben a társadalmasítás során belekerültek. Nem volt olyan túl sok. Nem mondhatják azt, hogy érdemben a Közgyűlés nem tárgyalta, mert a májusi Közgyűlésen ezt megtették. A másik pedig, hogy a műfajokat próbálják meg különválasztani. Ez egy mobilitási terv, ehhez aztán kapcsolódik stratégia később, kell, hogy kapcsolódjon. És majd kell viszonylag apróra lebontott intézkedési terv. Ezek az anyagok, ezt neki is meg kellett tanulnia, nem tartalmazhat olyan részleteket, inkább irányokat szab a történetnek. Lehet vitatkozni az IMCS-n, meg lehet mellette is érvelni, meg ellene érvelni, ezt a vitát frakción belül is többször lefolytatták. Jelen pillanatban az az IMCS, amit oda terveztek a város által megbízottak, azokat jelen pillanatban a városvezetés nem támogatja. Folyamatosan kutatják és keresik azokat a lehetőségeket, hogy hova lehetne ezt áttenni. Nagyon köszöni elnökj úrnak, képviselő úrnak, hogy felkészült ebből az anyagból, illetve foglalkozik vele. Ígéri, hogy ha bármilyen további egyeztetés lesz, ők számítanak a munkájára. Nagyon szépen köszöni. Több kérdést, észrevételt nem lát, a vitát lezárja. 
Az egy darab kapcsolódó határozati javaslatot felteszi szavazásra.  

	A szavazásnál 10 fő bizottsági tag volt jelen.

A bizottság 9 igen szavazattal, ellenszavazat nélkül és 1 tartózkodás mellet az alábbi határozatot hozta:

118/2026. (VI.16.) VISB számú határozat

A Városstratégiai, Idegenforgalmi és Sport Bizottság a 138/2026. (V. 28.) Kgy. számú határozatban kapott felhatalmazás alapján a társadalmi egyeztetés eredményeinek figyelembevételével átdolgozott és véglegesített Szombathely Fenntartható Városi Mobilitási Tervét (SUMP) az előterjesztés melléklete szerinti tartalommal jóváhagyja.

Előadók: 	Dr. Nemény András polgármester
		Dr. László Győző alpolgármester
		Dr. Károlyi Ákos jegyző
/A végrehajtás előkészítéséért: 
Dr. Gyuráczné Dr. Speier Anikó a Városüzemeltetési és Városfejlesztési Osztály vezetője/
 
Határidő: 	azonnal

7./ 	Javaslat Szombathely város területén új elektromos személyautó töltők elhelyezésével kapcsolatos döntés meghozatalára (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Tóth Kálmán, a bizottság elnöke: Hetes napirendi pont a város területén új elektromos személyautó töltők elhelyezésével kapcsolatos döntés meghozatalára, egy darab kapcsolódó határozati javaslat van, ami egy közgyűlési határozat módosítását tartalmazza. Kérdést, észrevételt nem lát, a vitát lezárja. A határozati javaslatot felteszi szavazásra.  
	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

119/2026. (VI.16.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén új elektromos személyautó töltők elhelyezésével kapcsolatos döntés meghozatalára” című előterjesztést és a 48/2026. (II.26.) Kgy. számú határozat módosítását az előterjesztésben leírtak szerint javasolja a Közgyűlésnek elfogadásra. 

Felelős:	Horváth Soma alpolgármester
	Tóth Kálmán, a Bizottság elnöke
 /A végrehajtás előkészítéséért: 
 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

Határidő:	2026. június 18.	

8./ 	Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 
vezetője

Tóth Kálmán, a bizottság elnöke: Nyolcadik napirendi pont a mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására, a rollerekről van szó és a LIME szerződésről. Meghosszabbítják a szerződést az előterjesztés szerint, nyílván nő a közterületfoglalási díj, amit a cég fizet a városnak, nem egy jelentős összeg, de mégis valami. Plusz lerakási pontokat, gyűjtő pontokat fog létesíteni a cég. Kérdést, észrevételt nem lát, a vitát lezárja. A határozati javaslatot felteszi szavazásra.  
	A szavazásnál 10 fő bizottsági tag volt jelen.

A bizottság 9 igen szavazattal, ellenszavazat nélül és 1 tartózkodás mellett az alábbi határozatot hozta:

120/2026. (VI.16.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására” című előterjesztést és a hatályban lévő Együttműködési megállapodás módosítását az előterjesztés melléklete szerinti tartalommal javasolja a Közgyűlésnek elfogadásra. A Bizottság az előterjesztés szerinti tartalommal egyetért. 

Felelős:	Horváth Soma alpolgármester
	Tóth Kálmán, a Bizottság elnöke
 /A végrehajtás előkészítéséért: 
 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

Határidő:	2026. június 18.	

9./	Javaslat favédelmi terv jóváhagyásával kapcsolatos döntés meghozatalára (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 
vezetője
Tóth Kálmán, a bizottság elnöke: Kilencedik napirendi pont az eredeti napirendben szereplő favédelmis napirendi pont. Dr. Szabolcs Zoltán utcai gázvezeték rekonstrukcióval kapcsolatos favédelmi terv jóváhagyása, illetve betartási kötelezettségnek a kérése. Kérdést, észrevételt nem lát, a vitát lezárja. A határozati javaslatot felteszi szavazásra.  
	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

121/2026. (VI.16.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat favédelmi terv jóváhagyásával kapcsolatos döntés meghozatalára” című előterjesztést.

A „Szombathely, Dr. Szabolcs Zoltán utca gázvezeték rekonstrukció” projekthez készített favédelmi dokumentációkat a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján jóváhagyja.
A favédelmi tervben foglaltak maradéktalan betartásának kötelezettségét a munkakezdési hozzájárulásban rögzíteni szükséges.

Felelős:	Dr. Nemény András, polgármester
	Horváth Soma, alpolgármester 
	Tóth Kálmán, a bizottság elnöke
 /A végrehajtás előkészítéséért: 
 dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

Határidő:	azonnal

10./	Javaslat favédelmi terv jóváhagyásával kapcsolatos döntés meghozatalára (Semmelweis Ignác utca)
(Sürgősségi indítvány - SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály

Tóth Kálmán, a bizottság elnöke: Tizes számú napirendi pont a Semmelweis Ignác utca gázelosztó hálózat rekonstrukcióhoz kapcsolódó favédelmi dokumentációról szól. A sürgősségi egyes.  Kérdést, észrevételt nem lát, a vitát lezárja. A határozati javaslatot felteszi szavazásra.  

	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

122/2026. (VI.16.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat favédelmi terv jóváhagyásával kapcsolatos döntés meghozatalára (Semmelweis Ignác utca)” című előterjesztést.

A „Szombathely, Semmelweis Ignác utca gázelosztó hálózat rekonstrukció” projekthez készített favédelmi tervdokumentációt a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján jóváhagyja.

A favédelmi tervben foglaltak maradéktalan betartásának kötelezettségét a munkakezdési hozzájárulásban rögzíteni szükséges.

Felelős:	Dr. Nemény András, polgármester
	Horváth Soma, alpolgármester 
	Tóth Kálmán, a bizottság elnöke
 /a végrehajtás előkészítéséért: 
 dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

Határidő:	azonnal

11./	Javaslat favédelmi terv jóváhagyásával kapcsolatos döntés meghozatalára (Honvédség épületének új távhő bekötővezetékének létesítése) (Sürgősségi indítvány - SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály

Tóth Kálmán, a bizottság elnöke: Tizenegyes számú napirendi pont a Honvédség épületének új távhő bekötésének létesítéséről szól, ez a Deák Ferenc utca 76. területét érinti és ahhoz készült favédelmi dokumentáció. Kérdést, észrevételt nem lát, a vitát lezárja. A határozati javaslatot felteszi szavazásra.  

	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

123/2026. (VI.16.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat favédelmi terv jóváhagyásával kapcsolatos döntés meghozatalára (Honvédség épületének új távhő bekötővezetékének létesítése)” című előterjesztést.

A „Szombathely, Honvédség épületének (Deák Ferenc utca 76.) 2xDN65/140 méretű új távhő bekötővezetékének létesítése” projekthez készített favédelmi tervdokumentációt a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján jóváhagyja.

A favédelmi tervben foglaltak maradéktalan betartásának kötelezettségét a munkakezdési hozzájárulásban rögzíteni szükséges.

Felelős:	Dr. Nemény András, polgármester
	Horváth Soma, alpolgármester 
	Tóth Kálmán, a bizottság elnöke
 /a végrehajtás előkészítéséért: 
 dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

Határidő:	azonnal

12./	Javaslat Szombathely város területén forgalmi rend változtatással kapcsolatos döntések meghozatalára (SAJÁT)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály 

Tóth Kálmán, a bizottság elnöke: Tizenekettedik és egyben utolsó napirendi pont a város területén forgalmi rend változtatással kapcsolatos döntések meghozatalára, két tartalma van a határozati javaslatnak. Az egyik az továbbra is az aszbeszttel kapcsolatos történet, az Oroszlán utcában 10 km/h sebességkorlátozás bevezeétsét jelenti, illetve a Tölgyfasor, illetve különböző helyrajzi számú szakaszokon megállni tilos tábla. Ez kint van konkrétan a séi körforgalom meg a 89-es főút között. Ott kell rendet csinálni, mert a kamionok elállják azt a területet, ahol egyébként azok szoktak megállni, akik Ausztriába szoktak ott találkozni. Ezt korlátozzák azzal, hogy normálisan meg tudjanak ott állni az autósok továbbra is. Kérdést, észrevételt nem lát, a vitát lezárja. Egy darab kapcsolódó határozati javaslat van, ami mind a kettő anyagot tartalmazza, ezt teszi fel felteszi szavazásra.  
	A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

124/2026. (VI.16.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntéseket hozza:

1. A Bizottság egyetért, hogy a 12819 hrsz-ú és a 11601/3 hrsz-ú utakon ideiglenesen a 10 km/h sebességkorlátozás kerüljön bevezetésre. 
2. A Bizottság úgy határoz, hogy a 0994 hrsz-ú úton a Tölgyfasor és a 89801 sz. utak közti szakaszon „Megállni tilos” tábla, személygépjárművek „jobb oldali kerekekkel a padkán állva” várakozhatnak, továbbá tehergépjárműveknek megállni tilos kiegészítő táblákkal, valamint a Tölgyfasor és a kerékpárút kezdete közti szakaszon „Megállni tilos” tábla „Padkán megállni tilos” kiegészítő táblákkal kerüljön bevezetésre.
3. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

Felelős:	Dr. Nemény András polgármester
	Horváth Soma alpolgármester 
	Tóth Kálmán, a Bizottság elnöke
/A végrehajtás előkészítéséért: 
dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

Határidő:	azonnal

[bookmark: _GoBack]Tóth Kálmán, a bizottság elnöke: Osztályvezető asszony jelzi, hogy június 25-én lesz FV és a kapcsolódó dokumentumok nyilvános fóruma és várják szeretettel a Bizottság tagjait is. Egy hasonló alapdokumentum. Minden képviselő fog kapni meghívót, de természetesen mindenkinek az érdeklődésére számot tartanak.  A bizottsági ülést 9:27 perckor berekeszti.


Szombathely, 2026. június 16.

